cyanic-selkie/wikianc huggingface dataset:
Murrayfield Stadium
Historie
I 1975 så 104 000 tilskuere landskampen mellom Skottland og Wales på Murrayfield. Det var da verdensrekord for en rugby union-kamp. Publikumstilstrømningen til kampen var så stor at mange ikke slapp inn, selv om de hadde gyldige billetter. Etter denne kampen ble det bestemt at publikumstallet ved landskamper skulle begrenses til 70 000.
Mellom 1992 og 1995 ble stadionet ombygd og modernisert i stor grad, slik at det nå er et moderne stadionanlegg som er tilpasset alle sikkerhetsregler som i dag gjelder for slike anlegg.
Nåværende bruk av stadionet
Murrayfield Stadium brukes til de fleste av Skottlands landskamper i rugby union. To kamper under VM i rugby union i 2007 ble spilt på banen. Stadionet blir ofte brukt til konserter. I Mesterligaen 2006/2007 spilte fotballklubben Heart of Midlothian sine Mesterliga-kamper på Murrayfield, da dere egen stadion Tynecastle Stadium, mindre bane var for liten i henhold til UEFAs krav..
Etter at Celtic vant Scottish Premiership 2013–2014, spilte laget andre og tredje kvalifiseringsrunde til Mesterligaen 2014/2015 på Murrayfield da Samveldelekene i 2014 vil ha sin åpningsseremoni på deres hjemmebane Celtic Park. 22. juli 2014 vant Celtic 4-0 mot islandske Knattspyrnufélag Reykjavíkur i andre kvalifiseringsrunde, og 6. august spilte laget tredje kvalifiseringsrunde mot polske Legia Warszawa, en kamp Celtic ble tilkjent 3-0 seier da Legia brukte en ikke-spillebrettet spiller.
Håkon Wergeland
thumb|En eldre Håkon Wergeland Håkon Wergeland (1878–1971) var en norsk prest og skolemann.
Utdanning
Han gikk en vinter på en folkehøgskole i Sogndal, etterfulgt av middelskoleeksamen og examen artium fra Hambros skole i Bergen. Så fulgte ett år ved Krigsskolen og anneneksamen i 1899. Han ble cand.theol. i 1902 og tok praktikum i 1903.
Virke
Håkon Wergeland var 1902–11 styrer ved den nystartede Viken Kristelige Ungdomsskole (i dag Musikkfolkehøgskolen Viken) på Gjøvik. I 1906 hadde han med statsstipend studert folkehøgskoler i Danmark. Så var han rektor ved Notodden lærarskule 1911–36, og i 1918 hadde han statsstipend for å studere svenske lærerskoler og folkeskoler. Så fulgte ett år som ungdomsprest i Oslo 1937–38. Hans siste post før pensjonstiden var som rektor på Kristiansand lærerskole 1938–48. I 1942 ble han avsatt av okkupasjonsmakten og forvist fra Kristiansand. Han arbeidet illegalt som prest i Strømmen menighet til 1945 da han ble gjeninnsatt i rektorembedet.
To ganger søkte han på jobben som biskop. Først ved bispevalget i Agder bispedømme der han i 1930 tapte for James Maroni og året efter i Bjørgvin bispedømme da han måtte strekke våpen mot Andreas Fleischer. Dette ifølge Wergelands egen selvbiografi.
Forfatterskap
Wergeland utga mange bøker, den første i 1911. Han utga også noen samlinger med dikt, den første i 1917. I 1967 utkom en selvbiografi.
Verv og politikk
Wergeland ble i 1901 den andre formannen i Studentmållaget i Oslo som ble startet i 1900.
På fredsfronten var han i styret for Norges Fredslag (grunnlagt 1885) og formann i Telemark Fredslag.
Han satt i bystyret i Notodden 1922–24.
I det kristelige miljø var han sjef for Norges Kristelige Studentforbund som ble startet i 1924.
Wergeland satt også i nemnda som overså utviklingen av Nynorsk Salmebok, utgitt 1925.
Familie
Han var fra øya Byrknes i Gulen i Sogn og Fjordane, sønn av lærer og gårdbruker Hans Wergeland (1842–1929) og Ingine Børholm (1847–1921). Faren var av slekten Wergeland.
Wergeland giftet seg i 1903 med Wilhelmine Cathrine Kielland (1873–1962) fra Skedsmo, som var storesøster til lyriker og forlagskonsulent Eugenia Kielland og datterdatter av misjonspresten Gabriel Kirsebom Kielland av slekten Kielland. Sønnene Hjalmar Kielland Wergeland (1909–97) ble barnelege, og Harald Wergeland ble idrettslærer. Datteren Lilli Wergeland var gift med Kai Knudsen.
Hydrostatikk
Hydrostatikk er læren om væsker som ligger i ro, og er en gren av væskemekanikken. Uttrykket refererer vanligvis til den matematiske analysen av emnet. Det omfavner studiet av forholdene i væsker som ligger i ro i stabil likevekt. Læren om bruken av væsker til å gjøre arbeid kalles hydraulikk, mens læren om væsker i bevegelse kalles væskedynamikk.
Statisk trykk i væsker
Siden væsker ikke blir deformert utøver væsker et trykk som er normalt på alle flater de er i kontakt med. Når væsken i tillegg er i ro (statisk) er trykket isotropisk, det vil si at trykket virker med samme kraft i alle retninger. Denne egenskapen gjør at væsker kan overføre krefter gjennom rør, for eksempel kan en kraft overføres via væsken fra en side av røret til den andre. Dersom kraften ikke er lik overalt, vil væsken flytte seg i retningen kraften presser den i.
Dette konseptet ble først formulert av den franske matematikeren og filosofen Blaise Pascal i 1647, og ble senere kjent som Pascals lov. Denne loven har mange viktige bruksområder innen hydraulikk. Galileo Galilei gjorde også mange viktige framskritt i hydrostatikk.
Hydrostatisk trykk
Vi tenker oss en firkantet pakke med vann som ligger i ro under en fri overflate. Vekten av vannet over må balanseres av trykket i denne pakken. For en uendelig liten pakke er det fysiske stresset det samme i alle retninger, og vekten av vannet, som er det samme som trykket kan uttrykkes som
Atomsfærisk trykk
Maxwell-Boltzmann-fordelingen sier at for en gass med konstant temperatur, T, vil tettheten, ρ, variere med høyden, h, som:
Oppdrift
På et legeme som er senket ned i en væske vil det virke en oppdriftskraft som er like stor som vekten av væsken legemet har presset bort. Dette kommer av det hydrostatiske trykket i væsken.
Kongsberg Penguins
Kongsberg Penguins var et norsk basketballag fra Kongsberg. De ble dannet i 2000, samtidig som den nye, norske ligaen, BLNO, tok form. Lagets opprinnelige navn var Bergkameratene, men Kongsberg Penguins ble skilt ut som en egen klubb.
Hydrostatikk
Oppdrift
Prinsippet om oppdrift ble oppdaget av Arkimedes.
Kongsberg Penguins
Kongsberg Penguins spilte hjemmekampene sine i Kongsberghallen, ofte foran 400–500 tilskuere. På det meste har det vært 1200–1300 mennesker til stede. Navnet Penguins har laget tatt fra Kongsberg Våpenfabrikks marine missil Penguin-rakett.
Hydrostatikk
Stabilitet
Et flytende legeme er stabilt hvis det går tilbake igjen til en likevektsposisjon etter at det er flyttet litt bort fra denne posisjonen. For eksempel vil et flytende legeme vanligvis ha vertikal stabilitet, slik at om legemet blir presset litt ned vil dette føre til økt oppdriftskraft, og om man da slutter å presse legemet nedover, så vil den økte oppdriftskraften bringe legemet tilbake til likevektsposisjonen.
Rotasjonsstabilitet er viktig for flytende fartøy. Om man får en vinkelforskyving, kan fartøyet enten gå tilbake til den opprinnelige retningen (stabil), eller flytte seg videre bort fra utgangspunktet (ustabil), eller bli værende der det er (nøytral). Rotasjonsstabilitet er avhengig av den relative retningen kreftene som virker på legemet har. Den oppoverrettede oppdriftskraften på et legeme virker gjennom senteret av oppdriften, som er massesenteret til væsken legemet har presset bort. Vektkraften på legemet virker gjennom tyngdepunktet. Et legeme er stabilt hvis vinkelforskyvingen flytter retningen til kreftene slik at de gir et «oppretningsmoment».
Kongsberg Penguins
Blant lagets meritter er sluttspillsølv i både sesongen 2000/2001 og sesongen 2001/2002.
Hydrostatikk
Stabilitet
Se også artikkelen av flytestabilitet.
Kongsberg Penguins
Kongsberg Penguins ble lagt ned på grunn av økonomiske vanskeligheter etter sesongen 2006/2007.
Hydrostatikk
Væske med fri overflate
Væsker kan ha frie overflater der de vekselvirker med gasser eller med et vakuum. Siden væsker ikke kan opprettholde et skjærstress, vil den frie overflaten raskt tilpasse seg likevekt. På liten lengdeskala er det derimot en viktig balansekraft fra overflatespenningen.
Kongsberg Penguins
Fra sesongen 2015/2016 er det Kongsberg Miners som representerer Kongsberg i BLNO.
Hydrostatikk
Kapillaritet
Når væsker er sperret inne i beholdere med små dimensjoner, sammenlignet med den relevante lengdeskalaen, blir overflatespenningen en viktig faktor som fører til konkavkonveks form gjennom kapillaritet.
Dråper
Uten overflatespenning ville man ikke kunne fått dannet dråper. Dimensjonen og stabiliteten til dråper styres av overflatespenningen.
Kongsberg Penguins
Sølvberget
«Sølvberget» var supporterklubben til Kongsberg Penguins. Sølvberget besto av Sølvrekruttene, Arvesølvet og Sølvberget. Sølvberget var en non-profit-organisasjon som var politisk uavhengig. Sølvberget ble gjenopprettet i 2018 og er nå supportergruppen til BLNO-laget Kongsberg Miners.
Storhornet (Stranda)
Storhornet er en fjelltopp i Strandadalen i Stranda kommune på Sunnmøre. Det har en høyde på 1 309 moh. Toppen har god utsikt, blant annet mot Storfjorden og Stranda, samt mot de kjente fjelltoppene Slogen, Brekketindane og Smørskredtindane.
Gustave Glotz
Gustave Glotz (født 17. februar 1862 i Haguenau i Frankrike, død 16. april 1935) var en fransk historiker i antikkens Hellas. Han er kjent for sitt verk om den økonomiske historien til antikkens Hellas og den greske by. Le travail dans la Grèce ancienne (1920) finnes i den engelske oversettelsen Ancient Greece at Work (1926), i tillegg er hans Cité Grecque (1928) oversatt til The Greek City and Its Institutions (1930).
Olga Jegorova
Olga Nikolajevna Jegorova (russisk: Ольга Нкиолаевна Егорова; født 28. mars 1972 i Novotsjeboksarsk) er en russisk friidrettsutøver (mellomdistanse og langdistanse). Jegorova vant gull på 5000 meter under VM 2001 og ble nummer to under VM 2005 i Helsingfors hvilket er hennes største meritter i mesterskapssammenheng. Hun konkurrerte under to olympiske leker der hun som best har blitt nummer åtte på 5000 meter. Jegorova lykkes i 2001 å bli en av jackpotvinnerne i IAAFs Golden League.
Ramón Gabilondo
Ramón Gabilondo Alberdi (født 15. mars 1913 i Eibar i Baskerland, død 16. september 2004 i Madrid) var en spansk fotballspiller og trener.
På tross av sitt baskiske opphav, spilte ikke Gabilondo på de tradisjonelle baskiske lagene. Hans karriere ble dominert av Real Valladolid (1928-1934) og Atlético de Madrid (1934-1946). Gabilondo var lege av profesjon.
Gabilondo trente landslaget sammen med José Luis Lasplazas og José Luis Costa, og de tre vant åtte kamper og tapte fire.
Tyskland under Kortbane-VM i svømming 2018
Tyskland deltok under Kortbane-VM i svømming 2018 i Hangzhou i Kina fra 11. - 16. desember 2018.
Seba
Seba kan vise til:
Pengehusholdning
Pengehusholdning er et økonomisk prinsipp som innebærer at man bruker penger til å handle med. Begrepet må forstås på bakgrunn av overgangen fra naturalhusholdning, som innebærer selvforsyning og byttehandel som hovedprinsipper. I Norge markerte den industrielle revolusjon i siste halvdel av 1800-tallet overgangen fra naturalhusholdning til pengehusholdning.
Ballistiske briller
En ballistisk brille er en vernebrille med splintsikre glass som beskytter mot små prosjektiler og fragmenter. De er konstruert for å ha stor motstand mot å knuse hvis noe treffer brillen.
Samir Mammadov
Samir Mammadov (født 15. mai 1988) er en aserbajdsjansk amatørbokser som konkurrerer i vektklassen fluevekt.
Ballistiske briller
Historie
Historien om beskyttende briller går tilbake til 1880, og strekker seg gjennom første verdenskrig og frem til i dag.
Samir Mammadov
Mammadov fikk sin olympiske debut da han representerte Aserbajdsjan under Sommer-OL 2008. Her ble han slått ut i åttendedelsfinalen av Somjit Jongjohor fra Thailand i vektklassen fluevekt. Han deltok også i Verdensmesterskapet i 2007 i Chicago, USA der han tok bronsen.
Ballistiske briller
Standarder
For tiden brukes tre anerkjente standarder for å teste effektiviteten av ballistiske briller:
Vernebriller, solbriller og skibriller som hevder å oppfylle disse ballistiske sikkerhetsstandardene er allment tilgjengelige. Noen har plass til linser med styrke. Siden 1960-årene har polykarbonat vært standardmaterialet brukt til ballistiske briller.
Testing
Den europeiske EN 166-standarden identifiserer fire nivåer av ballistisk beskyttelse.
Den amerikanske militære standarden krever at brillen skal motstå et 3.8 mm prosjektil (.15-kaliber) ved 195 m/s for vanlige brillepar og et 5.6 mm prosjektil (.22-kaliber) ved 168–171 m/s for typer som ligner "skibriller" (goggles).
Ballistiske solbriller eller og briller med styrke må oppfylle de samme kravene.
Kverndalen
Kverndalen kan ha flere betydninger.
Agostino Trivulzio
Agostino Trivulzio (født 27. september 1485 i Milano, død 30. mars 1548 i Roma) var en av Den katolske kirkes kardinaler. Han ble kreert til kardinal i juli 1517 av pave Leo X. Det var hans femte konsistorium.
Bakgrunn
Agostino Trivulzio var yngstemann av seks barn av Giovanni Trivulzio og hans hustru Anna Martinengo, og var nevø til kardinal Antonio Trivulzio seniore. Hans onkler Giangiacomo og Teodoro Trivulzio var marskalker av Frankrike. Andre kardinaler fra familien var/ble Trivulzzio Scaramuccia Trivulzio, Antonio Trivulzio iuniore og Giangiacomo Teodoro Trivulzio.
I sin ungdom ble han far til en uekte datter ved navn.
Den romerske kurie
Han ble kommendatarabbed i Fromont og senere apostolisk protonotar. Pave Julius II utnevnte ham til pavelig kammerherre.
Kardinal
Pave Leo X eleverte ham i konsistoriet den 1. juli 1517 til kardinaldiakon, han mottok den røde kardinalshatt og titteldiakonikirken Sant’Adriano den 6. juli samme år.
Selv om han aldri ble bispeviet, var han apostolisk administrator av Reggio Calabria i Italia (1520), av Alessano, Italia (1521–1526), av Bobbio, Italia (1522–1524), av Toulon, Frankrike (1524–1535), av Le Puy-en-Velay, Frankrike (1525), av Avranches, Frankrike (1526), av Asti, Italia (1528–1529), av Bayeux, Frankrike (1531–1548), atter av Asti (1536–1548), av Brugnato, Italia (1539–1548) og til slutt av Périgueux, Frankrike (1541–1548). Fra 1520 var han dessuten erkeprest av Vatikanbasilikaen. Med alle tidde embeder var han blant de aller største «prebende samlere» i sin tid.
Han ledet i 1527 en militær aksjon med den pavelige hær mot slekten Colonna. Etter Sacco di Roma i 1527 ble kardinal Agostino Trivulzio arrestert av de keiserlige styrker på grunn av sine tette bånd til Frankrike, og satt fengslet i 16 måneder i Castel Nuovo i Napoli.
Den 24. november 1536 ble han pavelig legat i Frankrike. Han var til stede ved kroningen av Eleonore av Castilla, keiser Karl Vs søster og kong Frans I' annen hustru.
Død
Agostino Trivulzio døde den 30. mars 1548, ca kl 10 om kvelden, i kardinal Fieschis tidligere palass i Parione i Roma. Ved bisettelsen i kirken Santa Maria del Popolo ble sørgetalene holdt av hans nære venner kardinalene Pietro Bembo og Jacopo Sadoleto.
Ettersom paven ikke hadde gitt ham tillatelse til å oppsette noe testament. tilfalt hans arv Kirkestaten.
Nydalen Bruks vei (Oslo)
Nydalen Bruks vei er en vei i Nydalen i bydel Nordre Aker i Oslo. Den går nordøstover fra Maridalsveien ned mot Akerselva. Fysiske sperringer hindrer kryssing av Akerselva over mot Gullhaug torg og Gjerdrums vei.
Navnet ble vedtatt i 1938. 16 (Nydalen Energisentral Nord) er eneste nummer i bruk.
ØIF Arendal
ØIF Arendal (stiftet i 1929) er en håndballklubb fra Arendal i Agder og tilhører Øyestad Idrettsforening. Håndballgruppa har lag og spillere fra G/J 8-9 år helt opp til senior nivå.
ØIF Arendal har også ei supportergruppering som heter Svermen supporterklubb
Klubben rykket opp til Eliteserien (Nå kalt Rema-1000 Ligaen) i 2008/2009 sesongen Da var det spillere som Sondre Paulsen, Eirik Heia og Preben Vildalen som spilte for klubben.
Klubben har spilt Europa Cup flere år på rad, de har flere ganger vært nære til å kvalifiseres til Europa League. De har blitt stoppet på veien av klubber som: Frich Auf Goppingen og Nantes i tideligere kvalifiseringer
Spillere: Sondre Paulsen (NOR) Sander Løvlie Simonsen (NOR) Sebastian Løvlie Simonsen (NOR) Fredrik Venemyr (NOR) Frederik Børm (DEN) Richard Lindstrøm (SVE) Kristian Juricic (NOR)(CRO) Ivan Eres (CRO) Kristian Rammel (NOR) Laurits Rannekleiv (NOR) Adrian Evensen (NOR) Magnus Søndenå (NOR) Mario Matic (NOR) (CRO) Jakob Lauritzen (NOR) Olaf Hoffstad (NOR) Lars Jakobsen (DEN) Herman Thysted (NOR)
Trofeer: NM Gull-2014 Eliteserien Gull-2018
Herrer Elite
ØIF Arendal har lang fartstid i norsk herrehåndball, hovedsakelig i 1. og 2. divisjon.
Laget rykket ned fra 1. divisjon, til 2. divisjon etter 2006/2007.
I sesongen 2007/08 vant klubben 2.divisjon og rykket opp.
Før sesongen 2008/09 ble laget forsterket med blant andre tidligere landslag- og Sandefjordspiller Preben Vildalen. Laget ble etter å ha slått Herulf 28-26 i Mossehallen for første gang klar for eliteserien i håndball for menn. Laget gjorde sin debut 26. september 2009, og slo Sandefjord 27-24 på hjemmebane.
Både i 2010 og 2011 endte ØIF på fjerdeplass i Postenligaen, og i 2012 på sjetteplass. I sluttspillet spilte laget seg frem til semifinale i 2010 og 2011 og tapte mot henholdsvis Fyllingen (2010) og Elverum (2011).
I sesongen 2012/2013 flyttet laget fra Nedeneshallen til nye Sør Amfi, som kan ta imot over 2000 tilskuere
30. desember 2014 vant ØIF Norgesmesterskapet i håndball for menn etter å ha slått Bodø 23–22 i cupfinalen. ØIF vant Eliteserien i håndball for menn 2014/15 og 2015/16
San Juan del Sur
Historie
Spanjolen Andrés Niño var den første europeer som nådde Bahía de San Juan del Sur i 1523 da han forsøkte å finne en sjøvei inn i Nicaraguasjøen. Gullfeberen i California fra 1849 av førte til stor trafikk fra østkysten av USA opp Río San Juan til Nicaraguasjøen og videre over eidet forbi Rivas til San Juan del Sur. Herfra seilte gullgraverne over Stillehavet til San Francisco. Blant de mange som passerte, var den kjente forfatteren Mark Twain.
Økonomi
Opprinnelig var dette en fiskerlandsby, og fremdeles ligger fiskebåtene ute i bukta. Imidlertid har San Juan del Sur utviklet seg til å bli Nicaraguas ledende badested. Stranden i sentrum er flott og det er gde surfemuligheter på strender med kort avstand fra sentrum.
Byen er fortsatt fattig, men befolkningen har begynt å legge om buisnissen og det kommer flere og flere hoteller, barer og andre turistrelaterte bedrifter. Byen er et obligatorisk stopp for ryggsekkturister på vei sørover i Amerika. Det finnes imidlertid også stadig flere middelklasse- og luksushoteller. Byen er også en stadig mer populær havn for cruiseanløp. .
Stadsfullmäktige
Stadsfullmäktige var i perioden 1863–1970 benevnelsen på det høyeste besluttende valgte organet i en by i Sverige. Ved kommunereformen i 1971 ble stadsfullmäktige erstattet, i likhet med motsvarende organ i tidligere landskommuner og köpinger, kommunalfullmäktige, av kommunfullmäktige. I Norge er tilsvarende organ kalt herredsstyre, kommunestyre og bystyre.
Forholdene i Finland
I Finland finnes det en passus i kommunallagen (§ 5 andra avsnitt) med følgende lydelse: Kommunen kan bruke benevnelsen by når den anser seg å oppfylle de krav som stilles til et bysamfunn. Derfor blir benevnelsen stadsfullmäktige fortsatt brukt i Finland.
Sukarno
Sukarno (født 6. juni 1901 i Surabaya, død 21. juni 1970 i Jakarta) var Indonesias første president. I flere kilder står han oppført som Ahmed (eller Achmed) Sukarno, men på Java er det ikke uvanlig å bare ha ett navn. Sukarno var far til den senere presidenten Megawati Sukarnoputri.
Bakgrunn
Sukarno, opprinnelig Kusno, var sønn av en aristokratisk javanesisk skolelærer, Raden Soekemi Sosrodihardjo, og hans balinesiske hustru av brahmanerkaste, Ida Ayu Nyoman Rai, fra riket Buleleng. Han fikk etter å ha overlevd alvorlig sykdom sitt nue navn Sukarno - navneskifter i slike er i pakt med indonesisk skikk. Han var siden sin ungdom opptatt av politikk.
Politisk engasjement
I 1927 grunnla Sukarno partiet Perserikatan Nasional Indonesia (PNI), som i 1929 endret navnet til Partai Nasional Indonesia. Som leder for PNI var Sukarno ved siden av Mohammad Hatta den ledende skikkelsen i Indonesias nasjonalistiske bevegelse. PNI motsatte seg samarbeid med den nederlandske koloniregjeringen, og ville opprette en enhet innenfor grensene til den nederlandske kolonien Ost-Indien.
President
Sukarno og Hatta erklærte den nye republikken etter Japans kapitulasjon etter 2. verdenskrig (17. august 1945). Sukarno ble valgt til president og beholdt denne tittelen fra 1949 til 1967. Nederland anerkjente ikke Indonesias uavhengighet før i 1949.
Steinborer
Steinborer er en tangkvabbeart. Den har en grenet «antenne» over hvert øye, og kan bli opptil 30 cm, selv om den som regel er kortere enn 20 cm.
Sukarno
President
Hans politikk bst sterkt nasjonalistisk orientert, og på det økonomiske området var den delvis inspirert av kommunismen.
Steinborer
Utbredelsen omfatter det nordøstlige Atlanterhavet fra Marokko til De britiske øyer, Middelhavet og Marmarahavet. Eldre litteratur angir at den finnes ved Madeira og Azorene, men det skyldes forveksling med en annen art, Parablennius ruber. Selv om den er vanlig ved Skottland, er den aldri funnet i Norge.
Sukarno
President
Det kom til borgerkrig og til massakre, idet Suharto og antikommunistiske generaler beskyldte Indonesias kommunistiske parti for å stå bak et kuppforsøk i 1965. Hæren og muslimske kampfeller tok i løpet av få måneder livet av mange hundretusener kommunister og deres formente samarbeidspartnere og av politiske motstander i det store og hele. Samtidig kom århundrelange antipatier mor øyenes kinesiske mindretall til uttrykk med massemyrderier av kinesere.
Steinborer
Steinborer finnes fra fjæra og ned til ca. 12 m dyp. Eldre fisker finnes på steingrunn, mens små fisker holder til i områder med tare. Arten er svært nysgjerrig og blir ofte sett av sportsdykkere.
Sukarno
President
Sukarno ble skrittvis svekket, og ble helt fratatt makten i 1967 av general Suharto ved et blodig kupp, støttet av både USA og Storbritannia.
Utmerkelser
Sukarno ble i 2005 posthumt utnevnt til den sørafrikanske Ordenen O.R. Tambos følgesvenner.
Helluarchus
Helluarchus er en slekt av biller i familiegruppen løpebiller.
Utseende
Middelsstore, avlange, blankt svarte løpebiller.
Utbredelse og økologi
Slekten lever i Australia (Western Australia, Northern Territories).
Grethe G. Fossum
Grethe Gulbrandsen Fossum (født 1. november 1945 i Oslo, død 29. november 2019 ) var en norsk politiker (Ap). Hun ble innvalgt på Stortinget fra Hedmark i 1997. Hun var vararepresentant fra 1989 til 1997 og 2001 til 2005. Hun møtte fast som vararepresentant for Kjell Borgen fra 1. til 16. oktober 1989 og fra 3. november 1990 til 30. september 1997 for Kjell Borgen, Sigbjørn Johnsen og Sylvia Brustad. Hun møtte også for Brustad fra 1. til 19. oktober 2001.
Fossum var varaordfører i Grue fra 1987 til 1991. Hun var medlem av Arbeiderpartiets sentralstyre fra 1992 til 2002. Fra 1. januar 1988 til 1. januar 1989 var hun personlig sekretær i Sosialdepartementet.
Makassaribenholt
Makassaribenholt, ofte bare kalt makassar, er et trevirke fra treet Diospyros celebica, som kun vokser på øya Sulawesi i Indonesia. Navnet kommer av havnebyen Makassar på samme øy, som slikt trevirke ofte ble skipet ut fra.
Vahls gate (Oslo)
Vahls gate (1-9, 2-4) er en gate på Tøyen i Oslo. Den går mellom Urtegata og Jens Bjelkes gate. Gaten har fått sitt navn etter botaniker og professor Martin Vahl (1749–1804), som var direktør for Botanisk have i København.
Kendall County (Texas)
Kendall County er et fylke i den amerikanske delstaten Texas. Det ligger i de sentrale delene av staten. Det grenser mot Gillespie County i nord, Blanco County i nordøst, Comal County i sørøst, Bexar County i sør, Bandera County i sørvest og mot Kerr County i vest.
Kendall Countys totale areal er 1 717 km² hvorav 2 km² er vann. I 2000 hadde fylket 23 743 innbyggere og administrasjonssenteret ligger i byen Boerne. Fylket har fått sitt navn etter journalisten George Wilkins Kendall.
Fylket regnes ofte til regionen Central Texas, da til denne regionens ytre belte av counties.
Ebertius
Ebertius er en slekt av billene i delgruppen (underfamilien) sandgravere (Broscinae) i familiegruppen løpebiller.
Utbredelse
Arten er kjent fra Nepal.
Systematisk inndeling
Systematikken følger Carabidae of the World
Fadlabi
Cassius Fadlabi (født ) er en norsk-sudansk kunstner, skribent og performer bosatt i Oslo. Fadlabi er oppvokst i Khartoum, Sudan. Fra 2003 har han bodd i Norge. Han er utdannet ved Kunstakademiet i Oslo (KHiO), Al-Neelain University i Khartoum og Sudan University of Science and Technology. Til daglig driver han Kartohum Contemporary Art Center i Oslo sammen med Karin Erixon.
Bakgrunn og arbeid
Fadlabis første utstilling var på Goethe Instituttet i Khartoum, 1998. I 2008 var han med på å etablere utstillingskonseptet One Night Only, en kunstnerdreven plattform i Oslo som presenterte en kunstner hver mandag.
I 2014 presenterte Fadlabi og Lars Cuzner kunstprosjektet European Attraction Limited. De gjenopprettet Kongolandsbyen. Den originale Jubileumsutstillingen på Frogner 1914 var en menneskelig menasjeri som viste fram åtti senegalesiske kvinner, menn og barn under primitive forhold til allmenn beskuelse og fornøyelse i flere måneder. I mai 2014, som en del av grunnlovsjubileet i 1914, åpnet Fadlabi og Cuzner en rekonstruksjon av utstillingen. De utfordret originalutstillingen, især at Norge hadde hatt en utstilling med menneskelig menasjeri med tilskuere.
Fadlabi har hatt verk utstilt blant annet på Sharjah Biennial 11, Bergen Assembly, Museet for Samtidskunst (Oslo), Kunsthall Oslo, Unge Kunstneres Samfund (Oslo), Munchmuseet i bevegelse (Oslo), NY Art Book Fair (New York), Performa 15 (New York), Temporary Gallery (Köln), Nile Sunset Annex (Kairo), Al Riwaq (Manamah), The Saudi Arts Council (Jeddah), Darat Al Funun (Amman), Townhouse (Kairo), Survival Kit (Riga) og Chroma Zone (Saint Paul, Minnesota).
Bulgarere i Bulgaria
Bulgarerne er de viktigste etniske gruppen i Bulgaria, ifølge folketellingen i 2011 var de 5,664,624 mennesker, eller 76,9 prosent av befolkningen.
Folketelling
Antall og andel av bulgarere, ifølge folketellingen i Bulgaria gjennom årene, etter oblaster:
Le Bureau des Légendes
Le Bureau des Légendes er en fransk fjernsynsserie skapt av Éric Rochant og produsert av Canal+. Serien handler om arbeidet til en gruppe etterretningsoffiserer i DGSE, Frankrikes byrå for utenlandsetterretning. Den hadde premiere i Frankrike 27. april 2015, og ble lansert i USA og Canada på iTunes 1. juni 2016, som en del av en ny internasjonal satsing på «episodisk kino», og nådde raskt Topp Fem. I Storbritannia ble serien lagt ut eksklusivt av Amazon Prime 17. juni 2016.
Den første sesongen fikk positiv omtale både i Frankrike og i andre land, og fikk flere priser. Den andre sesongen har vært alment anerkjent, og har også blitt ansett av noen som den beste fjernsynsproduksjonen noensinne i Frankrike.
Robenílson de Jesus
Robenílson Vieira de Jesus (født 24. september 1987 i Salvador) er en brasiliansk amatørbokser, som konkurrerer i vektklassene fluevekt og bantamvekt. Han har ingen større internasjonale resultater, og fikk sin olympiske debut da han representerte Brasil under Sommer-OL 2008. Her ble han slått ut i åttendedelsfinalen av Anvar Yunusov fra Tadsjikistan i vektklassen fluevekt. Han ble igjen tatt ut til å representere Brasil under Sommer-OL 2012 i London i vektklassen bantamvekt, der han ble slått ut i kvartfinalen.
Kristian Hattestad
Kristian Hattestad (født 20. februar 1878 i Fåberg, død 8. september 1960) var en norsk politiker og avholdsmann. Han var ordfører i Øymark kommune fra 1935 til 1940.
Hattestad var født i Gudbrandsdalen, tok eksamen ved Hamar lærerskole 1899, og kom senere til Kilebu skole på Ørje i 1906. Her traff han sin blivende hustru Louise (født Kjørum), og sammen fikk de fem barn: Anne (f. 1918 – d. 1996) Tora (f. 1920) Ole (f. 1923 – d. 2008) Tollev (f. 1925 – d. 2011) Alf (f. 1930 – d. 1989).
Kristian Hattestad virket som lærer på Ørje frem til han gikk av for aldersgrensen. Han hadde en rekke tillitsverv i kommunen og i frivillige organisasjoner. Hattestad var også organist i Øymark kirke.
Tiller-raset
Tiller-raset var et ras i bygda Tiller utenfor Trondheim 7. mars 1816. Raset tok med seg 500 daa jordmasse, 15 personer, åtte hester og et ukjent antall andre husdyr rett i Nidelva. Blant de omkomne var gårdbrukeren på gården Nordtiller og ti mennesker på husmannsplassene på den andre sida av Nidelva. Tiller kirke fra 1806 og den daværende Tillerbrua gikk med raset som drastisk forandret grendas topografi. Elva ble demt opp, og store skader oppstod nedover elva da leirdemningen brast. Det dannet seg en isdemning ved Kroppan som etter hvert brast og førte til store ødeleggelser både ved Øvre og Nedre Leirfoss. Det var frykt for at flommen skulle gjøre skader på Trondheim by, og stiftamtmannen ga ordre om at alle skip måtte forlate havna. Det gikk ikke så galt da det var liten vannføring.
Årsaken til raset regnes å være at saltet i leirgrunnen ble utvasket, slik at det dannet seg kvikkleire. Denne leira lå på sandgrunn, og seilte dermed langs denne ned mot elva. Øyenvitner skal ha kjent en svovellukt som fremdeles var merkbar to dager etter raset.
Trivia
Høsten 1865 ble det 100 skritt nord for stedet hvor kirken engang sto, funnet «en liden Sølvtallerken med indgravet Kors, hvilket havde hørt blandt Kirkens ved Jordfaldet forsvundne hellige Kar, og som havde udgjort dens Disk».
Fylkesvei 901 (Tillerbruvegen) går langs raskanten, fra Nordre Tiller gård, forbi Flotten skole til omtrent Tillerbruvegen nr. 165.
Elektronisk sigarett
Elektronisk sigarett, også kalt e-sigarett, e-røyk, personlig fordamper og annet, er et batteridrevet, elektrisk apparat som brukes til å etterlikne følelsen og effekten av tobakksrøyking. Til forskjell fra en vanlig sigarett frigjøres det ikke de samme skadelige stoffene som oppstår ved forbrenning av tobakk. E-sigaretten produserer en aerosol som inneholder forskjellige innholdsstoffer og vanligvis også nikotin. Aerosolen blir ofte feilaktig omtalt som damp, fordi den ser ut som damp. På norsk har det etablert seg å kalle bruk av e-sigaretter for «damping» og mange andre uttrykk er av ledet av dette, som «fordampere». Bruk av elektroniske sigaretter kan i prinsippet erstatte røyking av tobakk og derved unngå flere av de kjente farer som røyking medfører. Omsetning av nikotinholdig væske eller nikotinholdige e-sigaretter er per 2016 forbudt i Norge. Unntak gjøres ved privatimport fra EU/EØS-land når det skal brukes som legemiddel ved røykeavvenning. I praksis kan privatpersoner importere nikotinholdig væske, e-juice, på Internet fra alle tilbydere i EU/EØS uten videre, dersom mengden er noenlunde begrenset, som ca. til 150 ml. (per 2016).
Elektroniske sigaretter i dagens form ble opprinnelig patentert i Kina i 2003 av Hon Lik, lansert der i 2004 og eksportert fra 2006 under merket «Ruyan». Ideen går tilbake til et patent av Herbert A. Gilbert fra USA i 1963, men den gang ble ikke røyking ansett som risikofylt og det ble med ideen.
Apparat
En e-sigarett består oftest av tre hoveddeler: En batterienhet med kontrollelektronikk, en fordampingsenhet og en tank for væsken. Et munnstykke finnes også, ofte som en del av tanken. Noen eldre e-sigaretter har ikke tank, og væsken dryppes da rett på fordamperen. Ofte er det en knapp for å slå på fordamperen og en LED-indikator eller et display som viser batteriets ladetilstand og/eller aktivitet. Noen e-sigaretter ligner vanlige sigaretter, og indikatoren er da ofte rød og plassert på enden som en «sigarettglo». Noen utførelser er både tykkere og lengre enn vanlige sigaretter, og inneholder tilstrekkelige reserver for en dags bruk.
E-sigarettene blir stadig mer populære og har kommet til et betydelig omsetningsnivå. Av den grunn er den tekniske utviklingen i rask vekst. Modernere e-sigaretter (2016) er utstyrt med et display og flere styreknapper, og software som kan stille inn brukerparametre og informere om forskjellige tekniske tilstander som batterilading, nylig bruk og innstillinger. Disse apparatene har forlatt sigarettformen fullstendig og er langt større og tyngre enn sigaretter. De fleste moderne typene kan innstilles til å produsere svært mye aerosol. Noen typer er formet som en pipe.
Fordamperen inneholder en veke som leder væsken inn til en eller flere varmetråder som drives av akkumulatoren. På nyere e-sigaretter kan spenningen, effekten eller temperaturen til fordamperen reguleres, for at dampmengden skal kunne tilpasses individuelt. I Hon Lik's konstruksjon bruktes ultralyd til fordampningsprosessen, som i noen luftbefuktere, men det er ikke lengre aktuelt. Noen e-sigaretter har en knapp som regulerer luftmotstanden ved dampingen; e-sigaretten har i prinsipp liten motstand, men flere brukere vil gjerne ha tilbake den ekte sigarettens motstand, at det må suges med litt kraft.
Deler av en e-sigarett er utsatt for slitasje. Fremfor alt gjelder dette fordamperenheten. Varmeelementet får etter hvert et belegg som isolerer varmeelementet termisk fra e-væsken og som gjør at det ikke lengre produseres damp selv ved høye temperaturer i elementet. Fordamperenheten med varmeelementet er derfor fremstilt minimalistisk slik at erstatninger blir så billige som mulig. Slike små fordampere, eller "coil unit"s skiftes derfor regelmessig og er en forbruksartikkel. Fordamperen er i prinsipp intakt, men likevel har det per 2016 ikke kommet frem noen metoder for fjerning av dette belegget.
Det har utviklet seg forskjellige kulturelle grupper rundt e-sigaretten. Noen er teknisk innstilt, og noen mere sosialt. For de teknisk innstilte er fordamperenheten og særlig varmeelementet inni det er viet stor oppmerksomhet. Metallet kan være titan, nikkel eller rustfritt stål, og den mekaniske utformingen gis oppmerksomhet, særlig elementets overflate mot e-væsken. Elementets elektriske motstandsverdi er viktig, men dette relativiseres med at elektronikken kan styres slik at elementet skal avgi en gitt, innstilt effekt, eller temperatur, helt uavhengig av batterispenningen eller motstandsverdien. Dette muliggjøres ved elektronikk, der drivspenningen til fordamperen gjøres uavhengig av batterispenningen ved hjelp av taktede strømforsyninger.
E-væsken
Væsken som brukes har for det meste fire komponenter. Propylenglykol og glyserin er hygroskopiske løsningsmidler, de er tillatte tilsetningsstoffer i tobakksprodukter, tannpasta, hudkremer, legemidler og slikt, og opptrer der som fukt-holdere. Deres E-numre som godkjente tilsetningsstoffer er henholdsvis E 1520 og E 422 i Europa. Propylenglykol, med systematisk navn 1,2-propandiol, utgjør vanligvis 50–100 % og gir synlig damp som ser ut som røyk. Den brukes i sceneteknologi for røykeffekter, og er uten videre tillatt av myndighetene for innånding av publikum. Det har også vært brukt i astmainhalatorer siden 1950-årene. Det amerikanske tilsynsorganet Food and Drug Administration klassifiserer propylenglykol som GRAS = «Generally Recognized As Safe» (norsk: «generelt ansett som trygt»). Glyserinandelen er vanligvis lavere og øker dampproduksjonen, mens propylenglykolen sørger for litt «riving i halsen» for å etterligne sigaretters virkning.
Apparatene er slik konstruert at e-væsken til vanlig ikke kan komme inn i munnen ved damping. Dette er noenlunde viktig siden e-væsken ofte er ubehagelig å få i munnen; smaken er gjerne bitter og forsvinner ikke hurtig. Det er dog ikke påvist noen farer ved å få mindre mengder i munnen.
Nikotininnholdet i væsken er ikke underlagt tobakksbeskatning, noe som gjør bruk av e-sigaretter billigere enn røyking, selv når utstyrets anskaffelseskostnader tas med i regnestykket. Væskene tilbys i dag normalt med nikotinandel på 0, 3, 6, 12, 18 og (sjeldnere) 24 promille.
Helserisiko
Det er uklart hvor stor helserisiko bruk av elektroniske sigaretter medfører. Det er funnet spor av skadelige metaller og ulike skadelige stoffer. Ved bruk av nikotinholdige e-sigaretter er selvfølgelig også giftstoffet nikotin en del av helserisikoen. På den annen side er det en slags folkevisdom at "nikotin fører til avhengighet, men sigaretter dreper".
Det er antatt at bruk av e-sigaretter vil være mindre helseskadelig enn tilsvarende røyking av vanlige sigaretter. Da e-sigaretten er et forholdsvis nytt produkt er ingen langtidsstudier utført.
Virkningen av e-væskens forskjellige komponenter er i flere tilfeller kjent for oralt inntak, men bare begrenset kjent ved fordampet inntak via lungene.
En uavhengig forskningsrapport utgitt i august 2015 av britiske helsemyndigheter antyder at damping er minst 95% mindre skadelig enn ordinære sigaretter.
Bruk og import i Norge
Bruk og salg av nikotinholdige e-sigaretter i Norge omfattes av forbud mot å innføre og omsette nye former for tobakks- og nikotinprodukter. Det er tillatt å privatimportere nikotinholdige e-sigaretter eller e-væske til bruk som røykeavvenning fra andre EØS-land der salg er tillatt.
I 1989 ble det innført et generelt forbud mot å innføre og omsette nye former for tobakks- og nikotinprodukter. Tanken bak forbudet var: Det fins allerede nok av metoder for å anvende tobakk og nikotin på, det trengs ikke flere i fremtida. § 1 om formål sier: «Formålet med disse forskrifter er å begrense de helseskader som bruk av tobakks- og nikotinprodukter medfører.» § 2 om forbud sier: «Det er forbudt å produsere, føre inn i Norge, omsette eller overlate til andre nye former for tobakks- og nikotinholdige produkter. Det samme gjelder tobakks- og nikotinholdige produkter som forutsettes benyttet på andre måter enn de som er vanlige i Norge.» Denne forskriften vanskeliggjør anvendelse for ethvert nytt produkt, fram til en eventuell positiv helseeffekt er dokumentert. Bakgrunnen for dette er at et nytt og ukjent produkt potensielt kan være farligere enn tilsvarende produkter. § 8 om dispensasjon sier: «Direktoratet kan dispensere fra forbudet i § 2 dersom produsent eller importør kan dokumentere at et nytt produkt eller dets bruksmåte er vesentlig mindre helseskadelig enn produkter som allerede er på markedet.»
Helsedirektoratet besluttet i begynnelsen av 2009 å ikke tillate import av nikotinholdige e-sigaretter, med hjemmel i dette forbudet. Dette kan endres dersom det kan dokumenteres en eventuell positiv helseeffekt ved e-sigaretter i forhold til andre lignende produkter på markedet.
Folkehelseinstituttet kom med en uttalelse 24. mai 2011 der de hevder at det er villedende å si at e-sigaretter er sunne. De finner imidlertid at overgang til e-sigaretter vil medføre redusert helseskade og eliminere passiv røyking, men avviser likevel en legalisering. Standpunktet synes å være begrunnet utelukkende i at røykeavvenning skal være målet. De som ikke greier å slutte må dermed velge mellom fortsatt røyking og dårligere helse eller å benytte andre metoder for røykeavvenning. Strafferammen er bøter eller fengsel i inntil 3 måneder. Tilhengere av e-sigaretter vil ofte mene at det har et stort folkehelsemessig potensial hvis så mange som mulig av dagens røykere erstatter vanlige sigaretter med e-sigaretter. En regulering bør i så fall avgrenses til å kvalitetssikre produksjonen av nikotinvæsken, som i dag ofte er produsert og importert fra Kina uten betryggende kvalitetskontroll. Det engelske helsedirektoratet har støttet dette synet.
Norge er forpliktet til å følge opp EUs tobakksdirektiv fra 2014, som også omhandler e-sigaretter. EUs tobakksdirektiv har som formål å gjøre tobakk mindre tiltrekkende på unge, samtidig som det skal tilrettelegge for felles reguleringer av tobakksprodukter på tvers av grensene i EU. Stortingsrepresentant Morten Wold, Frps talsperson på området, sa i slutten av mai 2016 at regjeringen om kort tid skal fremme en egen lovproposisjon i forbindelse med EUs tobakksdirektiv, og at dette vil skje i løpet av høsten samme år. (Fra TV2 nettside 28. mai 2016.)
10.juni 2016 la Regjeringen frem et forslag om at forbudet mot salg av e-sigaretter i Norge skulle oppheves, og den 9.desember 2016 vedtok Stortinget denne lovendringen. Det er ikke fastsatt når denne lovendringen vil tre i kraft, men mest sannsynlig i løpet av våren 2017. Bakgrunnen til at Norge åpner for salg av e-sigaretter, er at det skal foreligge dokumentasjon som tyder på at e-sigaretter antakeligvis skal være mindre skadelig enn tobakksrøyk. Regjeringen ønsket derfor at røykere skulle få et skadereduserende alternativ til tobakk.
Kultur
En egen subkultur har oppstått rundt bruk av e-sigaretter, med en egen sjargong. Å bruke en e-sigarett kalles her for «å dampe» (på engelsk to vape etter vapor, «damp») i motsetning til «å røyke». Organisasjonen Norsk dampselskap er en del av denne kulturen.
Frankrike under Vinter-OL 1992
Frankrike under Vinter-OL 1992. 109 sportsutøvere, syttini menn og tretti kvinner fra Frankrike deltok i tolv sporter under Vinter-OL 1992 i Albertville i Frankrike. Vertsnasjonen Frankrike kom på sjuendeplass med tre gull-, fem sølv- og en bronsemedalje. Fabrice Guy var Frankrikes flaggbærer under åpningsseremonien.
Hardin County
Hardin County er navnet på seks fylker i USA:
Rønvik kirke
Rønvik kirke er en arbeidskirke fra 1997 i Bodø kommune, Nordland fylke. Den er en del av Den norske kirke og hører til Bodø domprosti i Sør-Hålogaland bispedømme.
Byggverket er i mur med fasader av tre og har 500 sitteplasser. Arkitekt for kirken var Reidar Berg ved Arkitektstudio AS.
Kirken er smykket ut med alterbilde i glass, «Livsens tre», laget av Halvdan Ljøsnes som også har utformet glasshimlingen over døpefonten. Gunnar Torvunds kunstverk «Korsvei» består tolv relieffer plassert rundt i kirkerommet.
Orgelet er fra 2002, fra Ryde & Berg Orgelbyggeri og har 23 stemmer. Utformingen er ved arkitekt Ulf Oldæus. I tillegg til ordinært bruk blir orgelet benyttet til konserter, blant annet under Bodø Internasjonale Orgelfestival.
Piper PA-20 Pacer
PA-20 Pacer er et amerikansk fire-seters privatfly utviklet av Piper Aircraft Corporation. Pacer ble produsert fra 1949 i 1699 eksemplarer før produksjonen stanset i 1954. Flyet var opprinnelig utstyrt med en Continental flymotor på 115 hk som PA-20-115 men fra 1950 ble PA-20-125 med en motor på 125 hk introdusert og fra 1952 PA-20-135 med en motor på 135 hk.
PA-22 Tri-Pacer er basert på PA-20 Pacer, men med nesehjul istedenfor halehjul. Tri-Pacer ble produsert fra 1950 til 1954 med de samme motorene i bruk med PA-20 Pacer som PA-22-125 (125 hk) og PA-22-135 (135 hk). Fra 1955 ble en versjon med en motor på 150 hk introdusert som PA-22-150, og fra 1957 med en motor på 160 hk som PA-22-160. En eklere og rimeligere utgave av Tri-Pacer ble introdusert 1958 som PA-22-150 Caribbean. I alt ble 7688 Tri-Pacer produsert.
PA-22-108 Colt er et to-seters treningsfly basert på PA-22 Tri-Pacer. Flyet ble introdusert i 1960 og ble bygget i 1827 eksemplarer før produksjonen stanset 1963.
Andreas Baalsrud
Andreas Baalsrud (født 5. mars 1872 i Stavern, død 23. januar 1961 i Oslo) var en norsk ingeniør.
Baalsrud ble uteksaminert fra Kristiania Tekniske Skole 1891 og studerte ved Polytechnikum i Zürich 1893–94. Han ble ansatt som ingeniør ved Statens vegvesen i 1895, på vegsjefens kontor 1900. Baalsrud ble overingeniør i Vest-Agder fylke 1912 og var vegdirektør 1919–45. Han ble etterfulgt av Arne Korsbrekke.
Baalsrud ledet utviklingen av Norges veinett med sikte på den økende biltrafikken. Han var Norges representant ved en rekke internasjonale kongresser og konferanser. Han var nestleder i Den Norske Ingeniørforening 1912 og formann i Polyteknisk Forening 1926–29. Han var redaktør for Teknisk Ukeblad 1907–08.
Datakriminalitet
Datakriminalitet kan regnes som kriminalitet som er rettet mot data og datasystemer, og kriminalitet hvor datautstyr benyttes som verktøy for å begå handlingen.
Typiske former for datakriminalitet er:
Norge
Begrepet «datakriminalitet» har ingen rettslig betydning i norsk rett. Norges regjering har flere ganger fått utredet hvordan lovverket bør endres for å hindre datakriminalitet. Straffelovrådet avgav i 1985 utredningen Datakriminalitet (NOU 1985:32). Datakrimutvalget leverte to utredninger på 2000-tallet.
Selv om det er et ideal å gjøre bestemmelser teknologinøytrale, finnes det noen straffebestemmelser som særskilt rammer datakriminalitet. Eksempler er straffelovens § 145 annet ledd (adgang til data), § 145 b (spredning av passord m.v.) og § 270 annet ledd (databedrageri).
Røykengranitt
Den er middels til ganske grovt kornet, hovedsakelig lyst brunrød, gråhvit, ofte med hvite eller grønne krystaller. Og består i hovedsak av alkaliefeltspat, biotitt, plagioklas og ganske mye kvarts.
French Open 2004
French Open 2004 ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Gastón Gaudio fra Argentina beseiret sin landsmann Guillermo Coria i singlefinalen for herrer og Anastasija Myskina fra Russland vant over sin landsmann Jelena Dementjeva i damefinalen.
Røykengranitt
Granitt er en dypbergart, der magmaet har størknet nede i dypet (jordens indre) under høy temperatur og stort trykk. Avkjøling har skjedd langsomt over lang tid, derfor ligger krystallene i samme mønster (krystallstruktur) og de har omtrent samme størrelse. Krystallstrukturen er også velutviklet av samme grunn, og kløven er god i alle retninger. En spesiell egenskap ved granitt er at den har gode spalteegenskaper, og lar seg ganske lett dele i tre retninger, den er anisotrop. Den inneholder mye kvarts (SiO2 ), og er derfor en hard bergart som har gode kløvegenskaper. Den rødbrune røykengranitten er derimot hardere å kløyve på busten enn annen granitt.
EM i roing 1935
EM i roing 1935 (europamesterskapet i roing) ble arrangert i Berlin i Tyskland i 1935.
.cf
.cf er Den sentralafrikanske republikks nasjonale toppnivådomene (ccTLD) for Internett. Det administreres av Société centrafricaine de Télécommunications (Socatel).
Eksterne lenker
Toppdomän
Sparebankstiftelse
En sparebankstiftelse er en finansstiftelse opprettet av en sparebank. Norges første sparebankstiftelse (Stiftelsen Gjensidige NOR Sparebank) ble opprettet 10. september 2002 i forbindelse med at Gjensidige NOR Sparebank ble omdannet til aksjeselskap. Etter fusjonen mellom Gjensidige NOR og DnB i 2003 har denne stiftelsen i dag navnet Sparebankstiftelsen DNB og er landets klart største sparebankstiftelse.